Diari Oficial de la Generalitat Valenciana


Sumari del DOGV 8087, del 19-07-2017 (2017/6597)

ACORD de 14 de juliol de 2017, del Consell, pel qual s'autoritza una transferència de crèdit entre seccions, del capítol 6 del programa 322.55, Promoció d'emprenedors, cooperativisme i economia social, de la Conselleria d'Economia Sostenible, Sectors Productius, Comerç i Treball al capítol 6 del programa 121.60, Sistemes d'informació, de la Conselleria d'Hisenda i Model Econòmic per import de 170.000 euros. Expedient número 06.018/17-075.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8087

Data del DOGV
:   19-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6597


Data del document
:   14-07-2014

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 14 de juliol de 2017, del Consell, pel qual s'autoritza una transferència de crèdit entre seccions, del capítol 6 del programa 322.55, Promoció d'emprenedors, cooperativisme i economia social, de la Conselleria d'Economia Sostenible, Sectors Productius, Comerç i Treball al capítol 6 del programa 121.60, Sistemes d'informació, de la Conselleria d'Hisenda i Model Econòmic per import de 170.000 euros. Expedient número 06.018/17-075. [2017/6597]  
En el pressupost del capítol 6 del programa 322.55, Promoció d'emprenedors, cooperativisme i economia social, de la Conselleria d'Economia Sostenible, Sectors Productius, Comerç i Treball es van consignar crèdits per a una sèrie d'actuacions vinculades a la tecnologia de la informació i les comunicacions, com ara digitalització d'expedients, elaboració de pàgines web, adquisicions d'equips i llicències per a l'adequat exercici de les seues funcions. No obstant això, és la Direcció General de Tecnologies de la Informació i les Comunicacions de la Conselleria d'Hisenda i Model Econòmic, el departament que, pel Decret 176/2016, del Consell, assumeix les competències i la coordinació en matèria de modernització de l'administració, seguretat de la informació, planificació, autorització i control de les tecnologies de la informació, les comunicacions i la comunicació corporativa i la tele-administració de la Generalitat i els seus organismes autònoms.  
  
És per això que, les conselleries d'Economia Sostenible, Sectors Productius, Comerç i Treball i d'Hisenda i Model Econòmic proposen una transferència de crèdit del capítol 6, projecte AT000 «Investigació i assistències tècniques» del programa 322.55, Promoció d'emprenedors, cooperativisme i economia social, de la Conselleria d'Economia Sostenible, Sectors Productius, Comerç i Treball al mateix capítol 6 del programa 121.60, Sistemes d'informació, projecte QI380 «Equips i material informàtic. Administració i societat de la informació», de la Conselleria d'Hisenda i Model Econòmic per import de 170.000 euros.  
  
Per tot això, d'acord amb el que disposa els articles 21 i 23 de la Llei 14/2016, de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 14 de juliol de 2017,  
  
  
ACORDA  
  
Primer  
Autoritzar una minoració de crèdit en l'aplicació pressupostària 31.65.14.590.21.1 per import de 170.000 euros.  
  
Segon  
Autoritzar un increment de crèdit en l'aplicació pressupostària 83.31.14.398.33.1 per import de 170.000 euros.  
  
València, 17 de juliol de 2017  
  
La consellera secretària,  
MÓNICA OLTRA JARQUE